Skogvang+Installasjon+AS



//Lager i Øyer: Skogvang installasjon AS// //2636 Øyer// //Telefon:// 61 22 66 99 //Faks:// 61 27 71 51

Skogvang installasjon er totalleverandør av elektrotjenester. De kan tilby et bredt spekter av produkt og tjenester. Kvalitetsprodukter, dyktige fagfolk, oppføling og service gir deg som kunde en sikkerhet. Skogvang holder til på Lillehammer, Gausdal, Øyer og Tretten. De har 57 erfarne ansatte og har stor kapasitet til å følge opp kundene sine. De har tilogmed en egen Expert butikk i Gausdal! Elnett Øst AS er dannet av Skogvang og de andre 18 elektroentreprenørene. Elnett Øst er den største privateide elektrogruppen i Østlandet. Det ble etablert i 1948 og Solvår og Lars Harald Røste er de som har eiet og drevet det siden 1981. Hans Gutsveen er formann på lageret i Øyer. Han er også montør. De stiller høye krav til seg selv og deres leverandører og deres kompetanse om elektrofaget gjør de til en samarbeidspartner som du blir fornøyd av. Som de sier i mottoet sitt, ”Våre tjeneste – din sikkerhet.”

Arbeidstakere kan i stor grad bestemme hvordan ting skal gjøres. Det skal gjøres på en bra måte og mange smarte løsninger og ”jungelknep” må til for at sluttresultatet og arbeidet skal bli pent. Det er muligheter for arbeid i Skogvang, men det kommer også an på markedet. Du som lærling skal ha betalt for det du gjør, og kunden må betale elektrikerne som kommer innom. Kundene begynner da å lure om han skal betale dobbelt opp om det dukker opp to stykker i en for eksempel enkel feilsøkingsjobb som en hadde klart aleine. Men en lærling kan ikke bare være et sted der han bare legger opp kabler heller, da lærer han ingenting. Så han må ha vært gjennom det mest grunnleggende. Skogvang holder til like ved Esso stasjonen i Øyer, så det er lett å finne frem. Skogvangs nærmeste nabo er Statens Vegsentral og verkstedet MECA.
 * Generelt**

Er du ansatt hos Skogvang er du der fast. Du har fast betalt fra faste arbeidstider. Er du lærling der er du der fast da også med fast timelønn og faste arbeidstider. Arbeidstiden til Skogvang i Øyer er fra 08:30 til 15:30. For å nå denne jobben må du først gå VG1 Elektrofag som første året på videregående skole. Så må du på VG2 Elenergi andre året. Etter dette året er det 2,5 år lærling. Det siste halvåret går til skole før fagbrevet.
 * Arbeidstid/fast arbeid**

Jeg fant ingen info om lønna hos Skogvang. Men startlønna hos en vanlig elektriker ligger mellom 180 og 190 kroner i timen. Lærlingslønna er alt fra 86 – 130 kroner timen, men den blir vanligvis fordelt med prosenter av elektrikerlønna. Det er da på 30, 40, 60 og 80 % på fire halvår. Dvs. - Første halvår: 30 % av elektrikerlønn. - Andre halvår: 40 % av elektrikerlønn. - Tredje halvår: 60 % av elektrikerlønn. - Fjerde halvår: 80 % av elektrikerlønn. Noen bedrifter har også over 200 kroner i timen, men dette varierer fra bedrift til bedrift. Det gjør også fordelinga av lærlingslønn.
 * Lønn**

Det er mange arbeidsorganisasjoner som er aktive ved Skogvang. Det er mange jeg ikke kan navnet på. Men vi har jo Elko, som produserer stikkontakter, brytere, all slags komponenter for installasjon i bygg. Så h ar vi Draka og Nexans som er kabelprodusenten deres. Alt fra innstakskabel til vanlig kabel som installeres innendørs.
 * Arbeidsorganisasjoner**

De tar forhåndsregler til arbeidet som skal utføres. Må de opp i høyden så må de sikre stige og seg selv der etter. Eller om de må operere i et spenningsatt anlegg. Det er forhåndsregler som sikrer helsa deres, så om det skulle skje en ulykke så vil ikke utfallet bli så alvorlig som det kunne blitt hvis de ikke sikret seg for det arbeidet de skulle gjøre. FSE (forskrift om sikkerhet ved arbeid i og drift av elektriske anlegg) er med i bildet og forskriftene i NEK 400 boka følges også. .
 * HMS**

Arbeid som skal gjøres må planlegges godt på forhånd så det blir riktig gjennomført. På bildet til høyre her ser vi tre elektrikere i aksjon. Skogvang både planlegger, prosjekterer og er en stabil rådgiver som gir kunden en trygghet. Kunden har spørsmål, og Skogvang har svaret.
 * Planlegging**

All jobb dokumenteres ordentlig og kunde får regning tilsendt i posten. Svart arbeid er også noe man bør unngå. Feilsøkingsjobber som ikke tar så lange tida må man også vurdere om man skal ta betalt for. Jeg var borti det at vi ikke skrev noe på en jobb, vi måtte bare finne en sikring og slå den på igjen. Det trenger man ikke ta noe for.
 * Etiske utfordringer**


 * Her er hva jeg gjorde de forskjellige dagene jeg var utplassert:**

Var med og festa fundamenter til lysmaster på den nye GLØR miljøstasjonen i Øyer. Vi sveisa fast jordinga i armeringsjernet på forskalinga også. Vi borra også hull til et nytt fundament i betongen lenger bort, og monterte dette også.
 * Dag 1.**

Var først på GLØR med nye fundamenter til større lysmaster. Etter dette var vi oppi midtbygda og feilsøkte ei vannpumpe og hos ei dame som hadde problemer med at sikringa slo ut. Så ble jeg med en annen elektriker og reiste til Lillehammer. Der installerte jeg stikkontakter og brytere skjult.
 * Dag 2.**

Gjorde en tur til Ringebu. Der sjekka vi ut noen rasteplasser der det ikke lyste som det skulle. Vi skifta lyspærer, lyset virka igjen, og vi reiste hjem til lageret i Øyer. Så trakk vi kabler på den nye GLØR stasjonen fra lysmastene og inn i det nye GLØR bygget.
 * Dag 3.**

Først var vi oppi sør-bygda og skifta en dimmer og en spot. Så reiste vi til Lillehammer igjen og fortsatte på leiligheta og huset vi holdt på med tirsdag.
 * Dag 4.**

Først var vi på ei branntomt. Der trødde vi kabelrør gjennom den nye grunnmuren så det var klart til sikringsskapet kom. Så fortsatte vi på huset vi holdt på med dagen før. Da satte vi opp to lamper siden han jeg var med måtte hjem igjen litt før i dag. Så var vi hos onkelen min med en varmekabel.
 * Dag 5.**

Skifta først en panelovn hos Jørstad AS i Øyer. Batteriene til røykvarslene ble også skiftet der. Etter dette var vi innom en som ville ha noen spotter. Så bar det til Granerudmoen til noen som var redde for vannet sitt. Bryteren lyste ikke som den skulle. Men det var bare lokket som var ødelagt, så vi skifta det. Så reiste vi til Lillehammer igjen og foretok sluttkontroll i huset og leiligheten vi har drevet i. Måle kontinuiteten i jordinga og sjekka jordfeilbryterene.
 * Dag 6.**

Denne dagen var vi på Tretten hele dagen. Vi var i et hus som skulle skifte ut to sikringsskapet fra rørsikringer til kombi-automatsikringer. Vi la opp ny kabel som gikk fra innstaksskapet og til sikringsskapet så det ble trefase der. Det var enfase før. Vi demonterte også to målere så det bare ble en måler der også. Det ordnet karen fra e-verket.
 * Dag 7.**

Denne dagen var det mye å gjøre. Var innom en bolig der vi installerte ei ny spotskinne i taket. Så til vegkontoret til E6 utbyggingen der sikringa hadde gått. Sikringa ble funnet og strømmen slått på igjen. Etter dette reiste vi til en gard som hadde fått seg rundballeriver. Den måtte ha trefase kontakt, men det hadde de ikke. Så vi la opp kabel, festa et 32A trefase kontakt der og laget også til en gummikabel med trefase støpsel. Så var det gjort. Så bar det hos en ny gard der vannet var fryst. Vi koblet til en varmekabel som gikk i rører der vannslangen gikk, isolerte kjellerdøra så det ikke skulle bli kaldt der, og vips så kom vannet igjen.
 * Dag** **8.**

Først feilsøkte vi hos noen som ikke hadde vann. Vi kom fram til at vannet hadde fryst. Etter dette installerte vi stikkontakter, dimmere og spotskinner i en bolig. Vi monterte også en panelovn og ei stikkontakt til nede på kjøkkenet. Her ser du hvordan en multiboks skal sitte i veggen og hvordan komponenter skal sitte i boksen. Det skal være god plass så de gode ledningdsbøyene ikke blir klemt. Det skal være store nok bøyer i ledningen så man kan ta ut komponenten om man må feilsøke. Multiboksen settes inn, slås inn med hammer, og skruene med stjerne skal skrues inn. Det er de som gjør at boksen sitter fast i veggen. Der rørene skal inn bare spretter du ut lappene med ei tang. Det er tydelig markert hvor rørene skal inn.
 * Dag 9.**

Jeg koblet ei plate med tre og enfase kontakter først fram til mat. Så reiste vi til en leilighet der de hadde behov for en stikkontakt ute på verandaen. Vi la også opp til en stikkontakt inne i boden. Så installerte vi en kontakt til en noen som hadde varmepumpe. De ville ha stikkontakt like ved pumpa så de slapp å dra ledningen så. Der ble vi også bedt inn på kaffe og kake. Så var det en som ville ha ei stikkontakt til å virke på en bryter. Dette fikset vi og kunden ble fornøyd.
 * Dag 10.**

Jeg trivdes på Skogvang veldig godt. Jeg fikk prøve mye og de ansatte på avdelinga i Øyer var ålreite karer. Elektriker arbeidet er noe jeg trives med og jeg kommer til å søke lærling innen det. På Skogvang Øyer så klart.